част не може да бъде произведена или продуктът не може да бъде ремонтиран, без да се използва посоченото вещество, изискванията по отношение на съдържанието на заявлението за разрешение и на доклада за преразглеждане на разрешение за такива употреби следва да се пояснят, за да се опростят тези заявления за разрешение.
 (4)
 Що се отнася до анализа на алтернативите, посочен в член 62, параграф 4, буква д) от Регламент (ЕО) No 1907/2006, представянето на обосновка, която доказва, че изделието или съставният продукт вече не се произвежда след датата на забрана, че без резервната част не може да функционира по предназначение и че тази резервна част не може да бъде произведена без веществото, или че изделието или съставният продукт не може да се ремонтира, без да се използва веществото, следва да се счита за достатъчно, за да може да се направи заключение, че няма подходящи алтернативи. Тъй като употребата на веществото в производството на такива резервни части или в ремонта на такива изделия или съставни продукти постепенно ще намалява, понеже то е предназначено да се използва в продукт, който вече не се произвежда, а като се има предвид очакваната тенденция към намаляване, разходите за заместване, свързани с научноизследователска и развойна дейност, изпитване, квалифициране, както и за въвеждане в промишлен мащаб на възможни алтернативи вероятно ще бъдат високи, такава разпоредба се счита за обоснована.
 (5)
 Подобно на това обосновката, която доказва, че изделието или съставният продукт вече не се произвежда след датата на забрана, че без резервната част не може да функционира по предназначение и че тази резервна част не може да бъде произведена без веществото, или че изделието или съставният продукт не може да се ремонтира, без да се използва веществото, следва да се счита за достатъчна за доказване на социално-икономическите ползи от употребата на веществото в социално-икономическия анализ, посочен в член 62, параграф 5, буква а) от Регламент (ЕО) No 1907/2006. Липсата на резервни части или невъзможността изделията или съставните продукти, които вече не се произвеждат, да бъдат ремонтирани без това вещество, би довела до преждевременното излизане от употреба на тези изделия или съставни продукти преди края на срока на използването им и следователно и до тяхното преждевременно извеждане от употреба, което вероятно ще породи високи разходи за операторите, потребителите или обществото. Освен това броят на употребите и количествата от веществото, използвани за такива резервни части, се очаква да намаляват, а това ще доведе до намаляване на въздействието върху здравето на човека и върху околната среда, което е свързано с експозицията спрямо използваното вещество или с неговата емисия. Поради това е целесъобразно съдържанието на социално-икономическия анализ, посочен в член 62, параграф 5, буква а) от Регламент (ЕО) No 1907/2006, да се предоставя от заявителя в кратка форма. Това не засяга съобразяването с риска, който произтича от употребата на веществото за здравето на човека или за околната среда, и необходимостта заявителят да докаже, че социално-икономическите ползи са по-големи от този риск.
 (6)
 Пояснението на съдържанието на заявленията за разрешение за употребата на дадено вещество в производството на резервни части за ремонт или